
PËR PJESËMARRJEN E PËRFAQËSUESVE TË INSPEKTORATIT QENDROR NË PROCESET GJYQËSORE ME OBJEKT GJYKIMI VEPRIMTARINË INSPEKTUESE TË INSPEKTORATEVE SHTETËRORE 

Në zbatim të ligjit nr. 44/2015, “Kodi i Procedurave Administrative të Republikës së Shqipërisë” dhe ligjit nr. 10433, datë 16.6.2011, “Për inspektimin në Republikën e Shqipërisë”, me qëllim mbikëqyrjen e zbatimit të ligjit për inspektimin dhe ligjeve të posaçme, në kryerjen e procedimit administrativ të inspektimit; 

URDHËROJ: 

1. Inspektoratin Qendror, si organ publik, të provojë ligjshmërinë e aktit administrativ të ankimuar, si palë në proceset gjyqësore. 
2. Mbështetjen e inspektorateve shtetërore/ trupave inspektuese, me përfaqësues nga Sektori Juridik i Inspektoratit Qendror, në proceset gjyqësore me objekt gjykimi ankimimin e subjekteve inspektuese ndaj vendimit përfundimtar të Trupës Kolegjiale të Ankimimit të inspektorateve shtetërore/trupave inspektuese. 
3. Përfaqësuesit e Inspektoratit Qendror, për të gjitha rastet që do të jenë pjesë e kësaj procedure gjykimi, duhet të jenë të autorizuar, si dhe të njihen paraprakisht me dosjen e inspektimit. 
4. Ngarkohen strukturat përgjegjëse të Inspektoratit Qendror dhe Inspektorateve Shtetërore/trupave inspektuese për zbatimin e këtij urdhri. 
5. Ky urdhër dërgohet për botim në Fletoren Zyrtare, publikohet në faqen zyrtare të Inspektoratit Qendror www.insq.gov.al, si dhe iu njoftohet inspektorateve shtetërore/trupave inspektuese. 
Ky urdhër hyn në fuqi menjëherë.

